*«\_\_\_\_» \_\_\_\_\_\_\_\_\_\_\_\_\_\_ 20 թ.*

*No \_\_\_\_\_\_\_\_\_\_\_\_\_\_\_\_\_\_\_\_\_\_*

«4 ԹԱԹ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ

ԸՆԿԵՐՈՒԹՅԱՆ ՏՆՕՐԵՆ ՄԱՐԻԱ ՌՈՒԲԵՆԻ ՃԱՐԱԿՅԱՆ

 (ՀՀ, ք. Երևան Եր․Քոչարի փ․ 5շ․ 48 բն․, փոստային ինդեքս` 0070)

 Հարգելի տիկին Ճարակյան

 Հայտնում ենք Ձեզ, որ 2023թ-ի փետրվարի 23-ին, ժամը 9։30-ին նշանակված մաքսային կանոնների խախտման վերաբերյալ գործի քննությունը տեղափոխվել և նշանակվել է 2023թ-ի մարտի 2-ին, ժամը 9։30-ին։ Գործի քննությունը տեղի կունենա ՀՀ ՊԵԿ Երևանի մաքսային սպասարկման կետրոն մաքսատուն, վարչության վարչական շենքում /հասցե՝ ք. Երևան, Իսակովի 10, 4-րդ հարկ, հեռ.` (060) 84-11-01/1149/:

 Խնդրում ենք նշված օրը ներկայանալ և մասնակցել մաքսային կանոնների խախտման վերաբերյալ գործի քննությանը:

 Միաժամանակ տեղեկացնում եմ, որ մաքսային կարգավորման մասին ՀՀ օրենքի 332-րդ հոդվածի 2-րդ մասի համաձայն՝ Ձեր բացակայությունն արգելք չէ գործի քննությունը իրականացնելու համար:

 ՀՀ մաքսային կարգավորման մասին օրենքի 366-րդ հոդվածի համաձայն՝ Մաքսային կանոնների խախտման համար պատասխանատվության ենթարկվող անձն իր նկատմամբ վարույթ սկսվելու պահից ունի Վարչական իրավախախտումների վերաբերյալ Հայաստանի Հանրապետության օրենսգրքի 267-րդ հոդվածով սահմանված իրավունքները` ծանոթանալու գործի նյութերին, բացատրություններ տալու, ապացույցներ ներկայացնելու, միջնորդություններ հարուցելու, գործի քննության ընթացքում օգտվելու փաստաբանի իրավաբանական օգնությունից. ելույթ ունենալու մայրենի լեզվով և օգտվելու թարգմանի ծառայություններից, եթե չի տիրապետում այն լեզվին, որով տարվում է վարույթը. գանգատարկելու գործով որոշումը, ինչպես նաև իրավունք ունի վարույթն իրականացնող մարմնից ստանալու վարույթի ընթացքում իր իրավունքների մասին պարզաբանումներ, առարկելու վարույթն իրականացնող մարմնի գործողությունների դեմ և պահանջելու իր առարկությունները ներառել արձանագրության մեջ, հայտնելու բացարկներ, ծանոթանալու այն նիստերի արձանագրություններին, որոնց նա մասնակցել կամ ներկա է եղել, դիտողություններ ներկայացնելու արձանագրությունում գրառումների ճշտության և ամբողջականության առնչությամբ, պահանջելու արձանագրության մեջ գրառումներ կատարել այն հանգամանքների մասին, որոնք, իր կարծիքով, պետք է նշվեն:

 ՀԱՐԳԱՆՔՈՎ`

 ԵՐԵՎԱՆԻ ՄԱՔՍԱՅԻՆ ՍՊԱՍԱՐԿՄԱՆ

 ԿԵՆՏՐՈՆ-ՄԱՔՍԱՏՈՒՆ,ՎԱՐՉՈՒԹՅԱՆ ՊԵՏ ՎԱՆԻԿ ՀՈՎՀԱՆՆԻՍՅԱՆ

 Կատ` Վարդան Ավանեսյան

 ԵՄՍԿՄ, վարչության գլխավոր

 մաքսային տեսուչ-իրավաբան

 Հեռ` 060-84-11-01 /ներքին` 11-49/